thecodefatherco/RoDrive huggingface dataset:
Întrebare: Sunteți obligat să reduceți viteza până la limita legală la trecerile pentru pietoni nesemaforizate, dar semnalizate prin indicatoare și marcaje, dacă:
Variante de răspuns:
Drumul are cel mult o bandă pe sens, iar pietonii aflați pe trotuar intenționează să se angajeze în traversare
Drumul are cel puțin două benzi pe sens
Trecerile sunt localizate în dreptul stațiilor de tramvai
Răspuns corect: Drumul are cel mult o bandă pe sens, iar pietonii aflați pe trotuar intenționează să se angajeze în traversare
Explicație: La trecerile pentru pietoninesemaforizate,semnalizate prin indicatoare și marcaje, când drumul public areo singură bandă de circulație pentru fiecare sens, se procedează după cum urmează: Trebuie reținut că legislația rutieră impune această obligație de a circula cu o viteza care să nu depășească 30 km/h în localități sau 50 km/h în afara localităților dacă trecerea pentru pietoni care estenesemaforizată, semnalizată prin indicatoare și marcaje,se afla pe un drum cu o singură bandă de circulație pe sens, iar pietonii aflați pe trotuar, în imediată apropiere a părții carosabile, intenționează să se angajeze în traversare.În cazul în care drumul are două sau mai multe benzi de circulație pe sens, această obligație privind viteza de deplasarenu se mai aplică, indiferent dacă se află pietoni în imediata apropiere a trecerii pentru pietoni care intenționează să se angajeze în traversare, însă rămâne obligația de a acorda prioritate pietonilor, atunci când aceștia se află pe sensul dumneavoastră de mers. Mai multe informații despre obligațiile pe care le are conducătorul de vehicul la trecerea pentru pietoni, în funcție de tipul acesteia și de numărul de benzi pe sens, găsiți în lecția Audio-Video „Capitolul 4 partea 2 - Trecerea pentru pietoni și obligațiile pietonilor” din pasul 1 de pe Școala Rutieră.
Întrebare: Bicicliștii și conducătorii de vehicule cu tracțiune animală sunt obligați să acorde întotdeauna prioritate?
Variante de răspuns:
Da, deoarece viteza de deplasare este mică
Da, dacă circulă pe drumuri județene sau comunale
Nu, dacă semnalizarea rutieră nu prevede acest lucru
Răspuns corect: Nu, dacă semnalizarea rutieră nu prevede acest lucru
Explicație: Bicicliștii și conducătorii de vehicule cu tracțiune animalăNU au obligația să acorde întotdeauna prioritate, aceștia, ca și ceilalți participanți la trafic, trebuie să respecte regulile de circulație, indicatoarele, marcajele și semnalele polițistului rutier în aceeași măsură ca și autovehiculele. Prin urmare, dacă un biciclist sau un conducător de vehicul cu tracțiune animală circulă pe un drum prioritar, acesta nu are obligația să acorde prioritate autovehiculelor care circulă pe drumul fără prioritate. Acestea vor acorda prioritate doar când semnalizarea rutieră sau regulile de circulație prevăd acest lucru.
Întrebare: Purtarea centurii de siguranță nu este obligatorie în localități pentru:
Variante de răspuns:
Copiii cu vârsta de până la 12 ani
Persoanele care posedă un document în acest sens, emis de o instituție medicală de specialitate
Femeia care prezintă o sarcină vizibilă
Răspuns corect: Persoanele care posedă un document în acest sens, emis de o instituție medicală de specialitate
Femeia care prezintă o sarcină vizibilă
Explicație: Conducătorii de autovehicule și tractoare agricole sau forestiere și persoanele care ocupă locuri prevăzute prin construcție cu centuri sau dispozitive de siguranță omologatetrebuie să le poarte în timpul circulației pe drumurile publice, indiferent dacă ocupă locurile din față sau din spate ale autovehiculului și indiferent dacă circulă în localitate sau în afara localității. Conducătorii de autovehicule având locuri prevăzute prin construcție cu centuri de siguranță trebuie să informeze pasagerii cu privire la obligația legală de a le purta în timpul circulației pe drumurile publice. Cu toate acestea, legislația rutieră prevede anumite excepții de la obligația de a purta centura de siguranță, printre excepții se află persoanele care au certificat medical în care să fie menționată afecțiunea care contraindică purtarea centurii de siguranță, precum și femeile în stare vizibilă de graviditate, aceste două categorii fiind scutite de la această obligație. Legislația rutierăNUprevede o excepție de la purtarea centurii de siguranță pentru copiii cu vârsta de până la 12 ani. În cazul transportului de copii în autovehicule, legislația rutieră este foarte strictă, pentru aceștia sunt obligații speciale ce trebuie bine înțelese. Pentru mai multe informații cu privire la regulile ce trebuie respectate la transportarea copiilor accesați lecția Audio-Video „Capitolul 8 partea 7 - Obligații și interdicții privind transportul copiilor” din pasul 1 de pe Școala Rutieră.
Întrebare: Este permisă staționarea în dreptul căilor de acces care deservesc proprietățile alăturate drumurilor publice?
Variante de răspuns:
Legal, nu este prevăzut
Da, dar numai a autovehiculelor având o masă totală maximă autorizată de până la 1,5 t
Nu, deoarece staționarea în astfel de locuri este interzisă
Răspuns corect: Nu, deoarece staționarea în astfel de locuri este interzisă
Explicație: Staționarea voluntară a vehiculelor este interzisă în dreptul căilor de acces care deservesc proprietățile alăturate drumurilor publice, indiferent de masa totală maximă autorizată a acestora.
Întrebare: Ce pericole pot apărea prin nefolosirea centurii de siguranță?
Variante de răspuns:
Chiar și la o viteză de coliziune de aproximativ 20 km/h, există riscul unei accidentări
Pericolele pot apărea la o viteză de peste 60 km/h
Pericolul de accidentare este exclus
Răspuns corect: Chiar și la o viteză de coliziune de aproximativ 20 km/h, există riscul unei accidentări
Explicație: Chiar și în cazul unei coliziuni la o viteză de 20km/h pot fi cauzate accidentări dacă pasagerii sau conducătorul vehiculului nu poartă centură de siguranță, aceștia se pot lovi de părțile dure ale vehiculului (bord, parbriz, volan). Rolul centurii de siguranță este acela de a proteja pasagerul sau conducătorul de vehicul împotriva accidentărilor. Fiind flexibilă, centura de siguranță încetinește viteza cu care vă deplasați către înainte, împiedicând să vă loviți de părțile dure ale vehiculului sau, în cazul în care vă loviți, riscul de accidentare este mult mai scăzut. Trebuie știut că persoanele care ocupă locuri prevăzute cu centuri de siguranță sunt obligate să le poarte în timpul deplasării.
Întrebare: Punctele de penalizare se aplică pentru:
Variante de răspuns:
Nerespectarea semnificației indicatorului „copii“
Nerespectarea semnificației indicatorului „drum cu denivelări“
Nerespectarea semnificației indicatorului „oprire“, instalat la trecerea la nivel cu o cale ferată
Răspuns corect: Nerespectarea semnificației indicatorului „oprire“, instalat la trecerea la nivel cu o cale ferată
Explicație: Pentru nerespectarea semnificației indicatoarelor „Copii” și „Drum cu denivelări” se aplică amenda contravențională prevăzută în clasa a III-a de sancțiuni, fără să se aplice și puncte de penalizare. Atunci când vă apropiați de o trecere la nivel cu o cale ferată curentă și întâlniți unul dintre indicatoarele „Trecere la nivel cu o cale ferată simplă, fără bariere”, „Trecere la nivel cu o cale ferată dubla, fără bariere” sau „Oprire”, aveți obligația de a opri în locul cu vizibilitate maximă asupra căii ferate, fără a trece de indicatoare și să vă asigurați că din partea stângă sau din partea dreaptă nu se apropie niciun vehicul feroviar, după care vă puteți continua deplasarea. Nerespectarea acestei obligații constituie contravenție și se sancționează cu amenda contravențională prevăzută în clasa a IV-a de sancțiuni și cu aplicarea a 6 puncte de penalizare.
Întrebare: În ce situație se interzice circulația autovehiculelor pe drumurile publice?
Variante de răspuns:
Când plăcuțele cu numărul de înmatriculare sunt neconforme cu standardul
Când parbrizul prezintă fisuri
Când acestea au montate dispozitive de detectare a prezenței aparatelor radar
Răspuns corect: Când plăcuțele cu numărul de înmatriculare sunt neconforme cu standardul
Explicație: Conducătorului de autovehicul îi este interzis să circule cu autovehiculul având placuțele cu numerele de înmatriculare sau de înregistrare deteriorate sau neconforme cu standardul. Dacă acestea sunt deteriorate veți fi sancționat cu amendă contravențională prevăzută în clasa I de sancţiuni. Dacă acestea sunt neconforme cu standardul se vor reține placuțele cu numerele, se va reține certificatul de înmatriculare sau de înregistrare, vehiculul se va imobiliza și se va aplica și amendă contravențională plus puncte de penalizare. Nu este interzisă circulația vehiculelor dacă parbrizul acestora prezintă fisuri. Nu este interzisă circulația dacă acestea au montate dispozitive de detectare a prezenței aparatelor radar, aceste dispozitive fiind legale. Aici trebuie să facem diferența între „dispozitivede detectarea prezenței aparatelor radar”, adicădetectoare de radar, care sunt permise, și „dispozitivelecare perturbăfuncţionarea mijloacelor tehnice de supraveghere a traficului”, adică aparateleANTI-radar, care sunt interzise.
Întrebare: Care sunt criteriile de apreciere a eficacității frânelor?
Variante de răspuns:
Spațiul de frânare
Forma pedalei
Mărimea urmei de frânare imprimată pe carosabil
Răspuns corect: Spațiul de frânare
Explicație: Criteriul de apreciere a eficacității frânelor este determinat de spațiul de frânare. Cu cât spațiul de frânare este mai mic, cu atât frânele sunt mai eficace. Iar spațiul de frânare depinde cel mai mult de viteza cu care se deplasează autovehiculul.
Întrebare: Cum trebuie să se încadreze conducătorul de autovehicul, dacă intenționează să schimbe direcția de mers spre stânga într-o intersecție prin care circulă și tramvaie, iar spațiul dintre șina din dreapta și bordura trotuarului permite deplasarea vehiculelor doar pe un singur rând?
Variante de răspuns:
Pe linia tramvaiului
Pe singurul rând rămas la dispoziție, lăsând liber traseul tramvaiului
În această situație nu se poate schimba direcția de mers spre stânga
Răspuns corect: Pe singurul rând rămas la dispoziție, lăsând liber traseul tramvaiului
Explicație: Conducătorul de autovehicul care intenționează să schimbe direcția de mers spre stânga într-o intersecție prin care circulă și tramvaie, iar spațiul dintre șina din dreapta și bordura trotuarului permite deplasarea vehiculelor doar pe un singur rând, se va încadra pe singurul rând rămas la dispoziția sa, fără a ocupa traseul tramvaiului. Atragem atenția că întrebarea se referă la intersecțiile fără marcaje de delimitare a benzilor, mai exact când sensul de mers are o singură bandă, pe care se află amplasată și lina tramvaiului.
Întrebare: Inspecția tehnică periodică a autovehiculelor / tractoarelor agricole sau forestiere și a remorcilor trebuie efectuată:
Variante de răspuns:
Anual, la orice service auto
Periodic, conform legii
La cel mult doi ani, la o stație de inspecție tehnică autorizată
Răspuns corect: Periodic, conform legii
Explicație: Pentru a fi menținute în circulație, vehiculele înmatriculate se supun inspecției tehnice periodice. Inspecția tehnică periodică se efectuează în stații autorizate, conform legislației în vigoare. Pentru autovehicule inspecția tehnică periodică se efectuează la diferite intervale de timp în funcție de tipul de autovehicul, de exemplu la AUTOTURISME normale trebuie efectuată din doi în doi ani iar la autovehiculele destinate transportului de mărfuri, având o masa totală maxima autorizata mai mare de 3.500 kg, din an în an, DAR AMBELE SUNT AUTOVEHICULE. Consultați articolul de referință pentru mai multe detalii!
Întrebare: Cum se sancționează depășirea pe partea dreaptă a sensului de mers, fără semnalizare și încadrare corespunzătoare direcției de deplasare?
Variante de răspuns:
Cu amendă contravențională și puncte de penalizare
Cu amendă contravențională
Cu amendă contravențională și suspendarea exercitării dreptului de a conduce autovehiculul
Răspuns corect: Cu amendă contravențională și suspendarea exercitării dreptului de a conduce autovehiculul
Explicație: Depășirea se efectuează numai pe partea stângă a vehiculului depășit. Tramvaiul sau vehiculul al cărui conducător a semnalizat intenția și s-a încadrat corespunzător părăsirii sensului de mers spre stânga se depășește prin partea dreapta. Nerespectarea regulilor privind depășirea, ca de exemplu depășirea pe partea dreaptă a sensului de mers, fără semnalizare și încadrare corespunzătoare, constituie contravenție și se sancționează cu amenda prevăzută în clasa a III-a de sancțiuni și cu suspendarea exercitării dreptului de a conducepentru o perioadă de 60 de zile.
Întrebare: Când este obligat conducătorul unui vehicul să oprească?
Variante de răspuns:
La semnalul conducătorului grupurilor organizate
La semnalul patrulelor școlare de circulație la trecerile pentru pietoni din apropierea unităților școlare
Când se apropie de o intersecție sau când este semnalizat cu farurile de un alt participant la trafic
Răspuns corect: La semnalul patrulelor școlare de circulație la trecerile pentru pietoni din apropierea unităților școlare
Explicație: Conducătorul de vehiculNUare obligația să oprească la semnalul conducătorului grupurilor organizate. Însăla trecerea pe lângă grupuri organizate, indiferent dacă acestea se află în mers sau staționează pe partea carosabilă a drumurilorcu o singură bandă de circulație pe sens, conducătorul de vehicul este obligat să circule cu o viteză care să nu depășească 30 km/h în localități sau 50 km/h în afara localităților. Conducătorul de vehiculeste obligatsă oprească la semnalele date de membrii patrulelor școlare de circulație, la trecerile pentru pietoni din apropierea unităților de învățământ. Conducătorul de vehiculNUare obligația să oprească întotdeauna când se apropie de intersecție. Un exemplu de intersecție în carenu este obligatorie oprireaeste cea la care conducătorul de vehicul întâlnește indicatorul „Drum cu prioritate”, iar un exemplu de intersecție în careeste obligatorie oprireaeste cea la care conducătorul de vehicul întâlnește indicatorul „Oprire”, indicator care obligă la oprire pentru asigurare, indiferent de situație. De asemenea, conducătorul de vehicul nu are obligația să oprească nici când este semnalizat cu farurile de un alt participant la trafic.
Întrebare: Ce înseamnă să conduceți preventiv pe timp nefavorabil?
Variante de răspuns:
Să respectați cu strictețe limitele de viteză pentru sectorul de drum pe care circulați
Să reduceți viteza până la limita la care să vă asigurați o bună vizibilitate și un control deplin asupra comenzilor
Să rulați cât mai aproape de axul drumului
Răspuns corect: Să reduceți viteza până la limita la care să vă asigurați o bună vizibilitate și un control deplin asupra comenzilor
Explicație: Respectarea cu strictețe a limitelor de viteză pentru sectorul de drum pe care circulați nu este parte a conduitei preventive, ci o obligație din punct de vedere legal. Conducătorii de vehicule trebuie să adapteze viteza de deplasare până la limita la care să se asigure o bună vizibilitate și control deplin asupra comenzilor autovehiculului. De exemplu, dacă circulăm în localitate pe timp de ploaie torențială, avem obligația de a circula cu maxim 30 de km/h, dar sunt situații în care chiar si 30 km/h este o viteză mare, astfel trebuie redusă viteza până la limita la care să vă asigurați o bună vizibilitate și un control deplin asupra comenzilor. Se recomandă, din punct de vedere al conduitei preventive dar și din punct de vedere legal, menținerea unei distanțe laterale suficientă față de vehiculele care circulă din sens opus. Prin urmare, nu este corect să rulați cât mai aproape de axul drumului.
Întrebare: La întâlnirea unui vehicul greu cu unul ușor, pe un drum public îngust, pentru a face posibilă trecerea va manevra cu spatele:
Variante de răspuns:
Vehiculul ușor
Vehiculul greu
La libera înțelegere
Răspuns corect: Vehiculul ușor
Explicație: În situația în care un vehicul greu și unul ușor se întâlnesc pe un drum public îngust, iar trecerea ambelor vehicule, unul pe lângă celălalt, este imposibilă sau periculoasă, conducătorul vehiculului ușor va manevra cu spatele pentru a face posibilă trecerea vehiculului greu.
Întrebare: La intersecția nedirijată dintre un drum județean și unul comunal sau local, prioritatea de trecere se acordă:
Variante de răspuns:
Vehiculelor care circulă pe drumul județean
Vehiculelor care circulă pe drumul comunal sau local
Vehiculelor care vin din dreapta
Răspuns corect: Vehiculelor care circulă pe drumul județean
Explicație: La intersecțianedirijată a două drumuri de categorii diferitenu se aplică regula priorității de dreapta, se va acorda prioritate vehiculelor care circulă pe „drumul superior”. Regula priorității de dreapta se va aplica în intersecția nedirijată dacă drumurile care se intersectează sunt de aceeași categorie (de exemplu două drumuri comunale sau două străzi dintr-un oraș). Dacă drumurile care se intersectează sunt de categorii diferite se va acorda prioritate vehiculelor care circulă pe „drumul superior”. Prin urmare, la intersecția nedirijată dintre un drum județean și unul comunal sau local, prioritate de trecerea se acordă vehiculelor care circulă pe drumul județean.
Întrebare: Comportamentul ecologic în conducerea unui autovehicul presupune:
Variante de răspuns:
Planificarea traseului pentru a economisi timp și combustibil
Evitarea zonelor cu circulație densă, cu lucrări pe carosabil sau cu teren accidentat
Viteză și accelerație mai mari, pentru a scurta timpul de deplasare
Răspuns corect: Planificarea traseului pentru a economisi timp și combustibil
Evitarea zonelor cu circulație densă, cu lucrări pe carosabil sau cu teren accidentat
Explicație: Planificarea traseului pentru a economisii atât timp cât și carburant face parte din comportamentul conducerii ecologice, de asemenea evitarea zonelor aglomerate este tot un comportament ecologic. Mărirea vitezei și a accelerației pentru scurtarea timpului de deplasare nu reprezintă o conduită ecologică. În schimb, pentru a reduce consumul de combustibil este recomandat să folosiți o viteză constantă, de preferat medie.
Întrebare: Se interzice oprirea voluntară:
Variante de răspuns:
La mai puțin de 100 m de calea ferată industrială
Pe trotuar
În zona de acțiune a indicatorului „prioritate față de circulația din sens invers"
Răspuns corect: În zona de acțiune a indicatorului „prioritate față de circulația din sens invers"
Explicație: Nu vă este interzis să opriți la mai puțin de 100 de metri de calea ferată industrială, oprirea fiind interzisă pe platforma căii ferate industriale sau de tramvai ori la mai puțin de 50 m de acestea, dacă circulația vehiculelor pe șine ar putea fi stânjenită sau împiedicată. Oprirea este permisă pe trotuar, în locurile semnalizate ca atare, mai exact dacă administratorul drumului public a executat pe anumite zone ale trotuarului amenajări destinate opririi sau staționării vehiculelor. Administratorul trebuie să respecte culoarul destinat circulației pietonilor, care nu poate fi mai mic de 1 m lățime. Trebuie ținut cont că în locurile în care se permite oprirea/staționarea/parcareape trotuar, legislația rutieră interzice aceste manevre dacă respectivul vehicul, prin dimensiunile lui, nu poate fi poziționat astfel încât porțiunea din lățimea trotuarului care rămâne la dispoziția circulației pietonilor să fie de cel puțin un metru. Pe sectoarele de drum unde este instalat indicatorul „Prioritate pentru circulația din sens invers” sau indicatorul „Prioritate față de circulația din sens invers” se interzice oprirea voluntară a vehiculelor. Aceeași interzicere se aplică și pe sectoarele de drum unde este instalat indicatorul „Drum îngustat”, chiar dacă sunt sau nu instalate și indicatoarele de reglementare de prioritate de mai sus.
Întrebare: Cum trebuie să procedați atunci când un autobuz școlar oprește cu luminile de avarie aprinse?
Variante de răspuns:
Luminile intermitente de avertizare ale autobuzelor școlare vă obligă să opriți
Circulați cu atenție sporită
Nu aveți nicio obligație
Răspuns corect: Circulați cu atenție sporită
Explicație: În situația în care întâlniți un autobuz școlar care oprește, indiferent dacă are sau nu luminile de avarie aprinse, trebuie să circulați cu atenție sporită deoarece copii sunt imprevizibili și pot traversa fără să se asigure. Legislația rutieră din România nu obligă la oprire în această situație. Dacă șoferul autobuzului școlar pune în funcțiune luminile de avarie, o face pentru a avertiza ceilalți participanți la trafic că acesta constituie un pericol pentru ceilalți participanți la trafic, iar din punct de vedere al conduitei preventive se recomandă reducerea vitezei și sporirea atenției.
Întrebare: În cazul implicării într-un accident, puteți părăsi locul acestuia fără încuviințarea poliției, dacă a rezultat vătămarea integrității corporale a unei persoane?
Variante de răspuns:
Da, dacă accidentul nu s-a produs din vina dvs.
Da, în cazul în care autoturismul dvs. nu a fost avariat
Nu
Răspuns corect: Nu
Explicație: Dacă ați fost implicat într-un accident de circulație în urmă căruia a rezultat moartea sau vătămarea integrității corporale ori a sănătății unei persoane sunteți obligatsă anunțați imediat polițiala numărul național unic pentru apeluri de urgență 112,să nu modificați sau să ștergeți urmele accidentului,fiindu-vă interzis să părăsiți locul fapteifără încuviințarea poliției sau a procurorului care efectuează cercetarea. Nerespectarea interdicției de a părăsi locul fapteieste considerată infracțiuneși se pedepsește cuînchisoarea de la 2 la 7 ani, caz în care se dispune reținerea permisului de conducere în vederea anulării acestuia și se eliberează o dovadă înlocuitoare fără drept de circulație. Cu toate acestea,NUconstituie infracțiunesituația în care,în lipsa altor mijloace de transport, conducătorul vehiculului implicat în accident transportă el însuși persoana rănită la cel mai apropiat spital,acesta având obligațiade a declara datele personale de identitate și numărul de înmatriculare sau înregistrare a vehiculului condus, date ce se vor consemna într-un registru special, și de a se reîntoarce imediat la locul accidentului.
Întrebare: Cum procedați în situația în care semnalul roșu al semaforului este în funcțiune, iar polițistul vă adresează semnalul de a trece?
Variante de răspuns:
Așteptați apariția semnalului de culoare verde, care vă permite să circulați cu autovehiculul prin intersecție
Atrageți atenția polițistului că există neconcordanță între semnalul său și cel al semaforului
Respectați semnalul polițistului
Răspuns corect: Respectați semnalul polițistului
Explicație: Participanții la trafic trebuie să respecte regulile de circulație, semnalele, indicațiile și dispozițiile polițistului rutier, precum și semnificația diferitelor tipuri de mijloace de semnalizare rutieră, în următoarea ordine de prioritate: Semnalele, indicațiile și dispozițiile polițistului rutier se vor respecta cu prioritate indiferent de situație. Deci în situația în care polițistul rutier vă adresează un semnal de trecere, sunteți obligat să respectați semnalul adresat de acesta, chiar dacă semaforul indică culoarea roșie.
Întrebare: Dacă semnalul verde este însoțit de un indicator „Înainte sau la dreapta“, conducătorului de vehicul îi este permis să circule:
Variante de răspuns:
În toate direcțiile, deoarece semnalele luminoase primează asupra semnalizării rutiere
Numai la stânga
Numai înainte sau la dreapta
Răspuns corect: Numai înainte sau la dreapta
Explicație: Atunci când urmează să pătrundeți într-o intersecție la culoarea verde a semaforului trebuie să respectați și semnificația indicatoarelor instalate la intrarea în intersecție, cu excepția indicatoarelor de reglementare de prioritate care se vor respecta doar atunci când semafoarele nu funcționează sau atunci când semafoarele au în funcțiune semnalul cu lumină de culoare galbenă intermitentă. Atunci când întâlniți indicatorul „Înainte sau la dreapta” iar semaforul se află pe culoarea verde, aveți obligația de a respecta și semnificația indicatorului de obligare. În această situație veți circula doar pe direcțiile înainte sau la dreapta, virajul către stânga fiind interzis.